Zaldun-ziza orrizuri

Zaldun-ziza orrizuria (Tricholoma joachimii edo Tricholoma fucatum) Tricholomataceae familiako onddo espezie bat da. Tricholoma equestre delakoaren antzekoa denez, toxikoa den aztertzen jarraitzen dute.

Deskribapena 
Kapela: 5 eta 11 cm bitarteko diametrokoa, nahiko haragitsua, hasieran ganbila titi antzeko batekin, gero lautu egiten da, eta, azkenik, pixka bat hondoratuta gera daiteke. Ertza hasieran pixka bat biribilduta, gero zabaldu eta izurtu egiten da. Azala pixka bat likatsua du, gutxitan leuna, ertzerantz fibriloso samarra, eta garbi pikardatua, nabarra edo ia ezkatatsua erdirantz. Kolore ilun samarra du: bistre-berdexka edo oliba kolorekoa, batzuetan beltzaran-berdexka zurbil kolorekoa, baina ezkata ilunagoek belztua.

Orriak: Zurixkak, eskotatuak, nahiko estu, orritxoekin.

Orri eskotatuak: Oinera Iritsi baino lehentxeago eskote txiki bat duten orriak.

Hanka: Motz samarra, betea, solidoa, nabarra edo ezkata fibrilosoekin, oso estu, marroi-oliba kolorekoak eta hauek kapelaren antzeko kolorea ematen diote. Goiko aldea leuna eta zurbilagoa du.

Haragia: Kapelarena zurixka du eta oinarena pixka bat beltzaranduta. Usain ahulekoa eta irin zapore leunekoa, ez mikatza.

Etimologia: Tricholoma hitza grekotik dator, ilea, txirikorda, lumatxarekin tolesturan zehar, nahiz eta espezie gutxi batzuek baino ez dituzten iledun kapelak.

Jangarritasuna 
Susmagarria.

Nahasketa arriskua 
Tonalitate hori-berdexka-arrea duten beste Tricholoma batzuekin, hala nola: Tricholoma arvernense, Tricholoma flavovirens, Tricholoma auratum, Tricholoma coryphaeum, Tricholoma fucatum, Tricholoma lutescens eta Tricholoma maluvium.

Sasoia eta lekua 
Udazkenean, koniferoen basoetan, batez ere pinuen azpian.

Banaketa eremua 
Europa.

Erreferentziak

Kanpo estekak 

Tricholoma